Diari Oficial de la Generalitat Valenciana


Sumari del DOGV 5801, del 08-07-2008 (2008/8490)

DECRET 95/2008, de 4 de juliol, del Consell, pel qual es crea un institut d'Educació Secundària a Catadau, per transformació de la secció d'Educació Secundària existent.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5801

Data del DOGV
:   08-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8490


Data del document
:   04-07-2008

Organisme emissor
:   Conselleria d'Educació

Tipus de document
:   Decret

Descriptors 

:   * Catadau
    * ensenyament públic
    * ensenyament secundari
    * centre d'ensenyament

DECRET 95/2008, de 4 de juliol, del Consell, pel qual es crea un institut d'Educació Secundària a Catadau, per transformació de la secció d'Educació Secundària existent. [2008/8490]  
La Conselleria de Cultura, Educació i Ciència va crear una secció a Catadau dependent de l'Institut d'Educació Secundària 9 d'octubre de Carlet, mitjançant l'Orde de 24 de novembre de 1999. El pròxim curs escolar el centre impartirà un cicle formatiu de Formació Professional, i per això ha de ser transformat en institut, segons el que preveu l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'educació secundària de la Comunitat Valenciana.  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 4 de juliol de 2008,  
DECRETE  
Article únic  
Es crea, per transformació de la Secció d'Educació Secundària de Catadau, dependent de l'Institut d'Educació Secundària 9 d'octubre de Carlet, codi 08881113, el següent centre docent:  
Província: València.  
Localitat: Catadau.  
Denominació: Institut d'Educació Secundària.  
Titular: Generalitat.  
Codi: 92099052.  
Domicili: Av. de Santa Bàrbara, 1.  
Composició: 8 unitats d'Educació Secundària Obligatòria i 1 cicle formatiu de Formació Professional.  
Capacitat: 240 places escolars d'Educació Secundària Obligatòria i 60 places escolars de Formació Professional Específica.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
El personal docent i no docent, amb destí definitiu al centre actualment existent, s'integrarà en el nou institut.  
Tercera  
El material inventariable i fungible de la secció s'integrarà en l'inventari del nou institut.  
DISPOSICIONS FINALS  
Primera  
Es faculta el conseller d'Educació perquè adopte les mesures que siguen necessàries per al compliment i el desplegament del que establix este decret, així com per a modificar, si és el cas, el domicili, la denominació i la configuració del centre.  
Segona  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2007/2008.  
Valencia, 4 de juliol de 2008.  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN